"Jack's Pub vă informează că din solidaritate faţă de cei decedaţi şi pentru famillile îndoliate petrecerea se anulează şi clubul rămâne închis sâmbătă şi duminică! Vă mulţumim pentru înţelegere", este mesajul care a apărut pe uşa de la intrarea unui local din Centrul Istoric al Capitalei.

Spre deosebire de alte nopţi de Halloween, de această dată străzile Centrului Istoric au părut pustii, semn că tragedia de la clubul Colectiv a avut un impact puternic emoţional asupra celor care, în alte circumstanţe, ar fi petrecut până spre dimineaţă.

27 de persoane au murit şi alte 146 au fost rănite în urma incendiului de la clubul Colectiv din Capitală.

Guvernul a decretat trei zile de doliu naţional.